सर्वश्रेष्ठ मेकअप तथा केशविन्यास चुनना सहजता और स्टाइल के लिए ड्रेसिंग
चाहे आप कहीं से भी आ रही हों या कहीं भी जा रही हों, त्वचा को नम रखने से उसे स्वस्थ तथा अच्छा दिखने में सहायता मिलती है। अपने शरीर पर लोशन तथा चेहरे पर एसपीएफ़ युक्त मोइश्चराइजर लगाइए। यात्रा करते समय अपने हाथों पर ढेर सारी हैंड क्रीम लगाइए। परिचित सुगंध वाली लगाइये, ताकि उसकी अंतरंगता आपको सहज होने में मदद करे। कुछ लोग बाल ऊपर करते हैं, जबकि कुछ उनको नीचे रखते हैं। आपको जो भी अच्छा लगे वही चुनिये, मगर उसको सादा ही रखिए; उन्हें घुंघराला करवाने में घंटों मत लगाइए क्योंकि जब तक आप गंतव्य पर पहुंचेंगी, तब तक वे निर्जीव और सपाट हो ही जाएँगे। चेहरे पर बालों को आने से बचाने के लिए, चोटी, एक सादा मगर स्टाइलिश चयन है। अगर आप किसी नम जगह पर जा रही हों, विन्यास से पहले, एंटी-फ़्रिज़ सीरम बालों पर लगाइए। चूंकि यात्रा करते समय भरपूर ग्लैमर की ज़रूरत नहीं होती, इसलिए अनेक यात्री मेकअप नहीं करने का निर्णय करते हैं। अगर आपको मेकअप की आदत छोड़ने से डर लगता है, तब फाउंडेशन के नीचे प्राइमर लगाइए ताकि मेकअप उतर न जाये। तटस्थ आई शैडो चुनिये, अगर चाहें तो लाइनर लगाइए, और मस्करा का हल्का सा वार भी कीजिये। अगर आप कुछ और नाटकीय करना चाहें, तो होठों पर निर्भीक रंग लगाइए।  तेल और चमक हटाने के लिए पर्स में सोख्ता काग़ज़ रखिए। अपनी मुस्कान की चमक और चिकनाहट बनाए रखने के लिए लिप बाम मत भूलिएगा। पूरे दिन सहज रहने के लिए ढीले, सांस लेने योग्य कपड़े चुनिये। बुने हुये कपड़े यात्रा के लिए अच्छे होते हैं क्योंकि वे पहनने में बढ़िया और रखने में आसान होते हैं। स्पांडेक्स के कपड़े सिकुड़न रहित होते हैं और 100 प्रतिशत सूती कपड़ों की अपेक्षा उनका आकार लंबे समय तक बना रहता है। सिंथेटिक फ़ाइबर भी अच्छा होता है, विशेषकर यदि आप ऐसा कुछ चुनें जो नमी को सोख सके। लिनेन पहनने से बचें, क्योंकि उसमें आसानी से सिकुड़न आ जाती है। अपनी प्रिय पोशाक पहन कर यात्रा करते समय आपका विश्वास बना रहता है। आपकी प्रिय पोशाक अवश्य ही आरामदेह भी होगी, वरना आपकी प्रिय नहीं होती।  लड़कियों के लिए प्यारी सी जैकेट के साथ एक मैक्सी, अच्छी पोशाक होगी। उसे पहन कर चलना फिरना भी आसान होता है और वे उच्चवर्गीय भी होती हैं। उसके स्थान पर, लंबे कुर्ते के साथ लेगिंग्स भी चुन सकती हैं, और साथ में एक मज़ेदार स्कार्फ़।  पुरुषों के लिए गहरे रंग की जीन्स और पोलो शर्ट ठीक होगी। इस प्रकार से आप टी-शर्ट की अपेक्षा तो अधिक कपड़े पहने होंगे मगर सूट या पूरी बांह की शर्ट की अपेक्षा कम प्रतिबंधित रहेंगे। इसके स्थान पर, एक हल्का स्वेटर चुनिये और साथ में काले या नीले, किसी तटस्थ रंग की, आरामदेह ड्रेस पैंट पहनिए। यात्रा के लिए परतें बढ़िया होती हैं, क्योंकि कार या हवाई जहाज़ के तापमान के अनुसार उन्हें बढ़ाया या घटाया जा सकता है। यदि आपके जाने के स्थान और गंतव्य के तापमान में काफ़ी अंतर होता है, तब परतें बहुत उपयोगी होती हैं। अपनी पोशाक में एक स्कार्फ़ या स्वेटर शामिल कर लीजिये और यदि बहुत गर्मी लगे तो उसे उतार दें। साथ में एक जैकेट रखने से आपको प्लेन में जाड़ा नहीं लगेगा और सामान में जगह भी बचेगी। हालांकि आप आरामदेह कपड़े चुनेंगे जो यात्रा में पहने जा सकें, तब भी आप फ़ैशन कर सकते हैं। थोड़ा और निर्भीक दिखने के लिए, अपनी तैयारी में छपे हुये स्कार्फ़ या मज़ेदार हैंडबैग शामिल करिए। दिखावट को शानदार बनाने के लिए कुछ लड़ियों वाला नेकलेस पहनिए या हाथों में ढेर सारी चूड़ियाँ और ब्रेसलेट। आप छपा हुआ हेडबैंड या बड़े आकार का धूप का चश्मा भी शामिल कर सकती हैं। ऐसे जूते चुनिये जो आरामदेह हों और आपकी पोशाक से मेल खाएं। यात्रा पर कभी भी नए जूते पहन कर मत जाइए। छालों और अन्य परेशानियों से बचने के लिए पहले ही उनका इस्तेमाल कर लीजिये।  स्लिप-ऑन जूते या ऐसे जूते पहनिए जिन्हें सरलता से उतार सकें। यदि आप गंतव्य तक हवाई यात्रा कर रहे हैं, तब तो यह और भी सही होगा क्योंकि शायद आपको सुरक्षा कारणों से हवाई अड्डे पर जूते उतारने पड़ें। मोज़े पहनिए ताकि पैर ठंडे न हो जाएँ। ऐसे मोज़े चुनिये जो नमी सोख लें, जैसे बांस से बने मोज़े।
त्वचा को नम रखिए: आरामदेह केशविन्यास चुनिये: अपने मेकअप को सादा रखिए: सिकुड़न रहित कपड़ा चुनिये: अपनी प्रिय पोशाक चुनिये: परतों में कपड़े पहनिए: अच्छा दिखने के लिए एक्सेसरीज़ का इस्तेमाल करें: आरामदेह जूते चुनिये:
https://www.wikihow.com/Look-Good-when-Traveling https://www.wikihow.com/Look-Good-when-Traveling
Choosing the Best Makeup and Hairstyle Dressing for Comfort and Style